CELEX: 32016D1189
Language: et
Date: 2016-07-19 00:00:00
Title: Komisjoni rakendusotsus (EL) 2016/1189, 19. juuli 2016, millega antakse luba UV-töödeldud piima turule laskmiseks uuendtoiduna Euroopa Parlamendi ja nõukogu määruse (EÜ) nr 258/97 alusel (teatavaks tehtud numbri C(2016) 4565 all)

21.7.2016   
            
            
               ET
            
            
               Euroopa Liidu Teataja
            
            
               L 196/50
            
         KOMISJONI RAKENDUSOTSUS (EL) 2016/1189,
   19. juuli 2016,
   millega antakse luba UV-töödeldud piima turule laskmiseks uuendtoiduna Euroopa Parlamendi ja nõukogu määruse (EÜ) nr 258/97 alusel
   
      
         (teatavaks tehtud numbri C(2016) 4565 all)
      
   
   (Ainult ingliskeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta (1), eriti selle artiklit 7,
   ning arvestades järgmist:
   
               (1)
            
            
               Äriühing Dairy Crest Ltd esitas 26. septembril 2012 Iirimaa pädevale asutusele taotluse lasta UV-töödeldud piim turule uuendtoiduna määruse (EÜ) nr 258/97 artikli 1 lõike 2 punkti f tähenduses.
            
         
               (2)
            
            
               Iirimaa toiduohutuse pädev hindamisasutus esitas 10. jaanuaril 2013 esmase hindamisaruande. Kõnealuses aruandes jõudis asutus järeldusele, et UV-töödeldud piim vastab määruse (EÜ) nr 258/97 artikli 3 lõikes 1 sätestatud uuendtoidu kriteeriumidele.
            
         
               (3)
            
            
               Euroopa Komisjon edastas esmase hindamisaruande teistele liikmesriikidele 16. jaanuaril 2013.
            
         
               (4)
            
            
               Määruse (EÜ) nr 258/97 artikli 6 lõike 4 esimeses lõigus ettenähtud 60 päeva jooksul esitati põhjendatud vastuväiteid.
            
         
               (5)
            
            
               9. veebruaril 2015 küsis komisjon Euroopa Toiduohutusameti (edaspidi „toiduohutusamet“) arvamust ja palus toiduohutusametil määruse (EÜ) nr 258/97 kohaselt täiendavalt hinnata UV-töödeldud piima kasutamist uuendtoiduna.
            
         
               (6)
            
            
               Toiduohutusamet järeldas 10. detsembril 2015 UV-töödeldud piima kui uuendtoidu ohutust käsitlevas arvamuses (2), et UV-töödeldud piim on kavandatud kasutustingimustel ohutu.
            
         
               (7)
            
            
               Kõnealuses arvamuses on esitatud piisavalt põhjendusi, et UV-töödeldud piim kui uuendtoit vastab määruse (EÜ) nr 258/97 artikli 3 lõikes 1 sätestatud kriteeriumidele.
            
         
               (8)
            
            
               Pastöriseeritud piima UV-töötlemise tulemusena suureneb piima D-vitamiini sisaldus. Euroopa Parlamendi ja nõukogu määruses (EL) nr 1169/2011 (3) täpsustatakse, mida käsitatakse vitamiinide ja mineraaltoitainete märkimisväärse kogusena. Seepärast on oluline teavitada tarbijat piisavalt toote UV-töötlusest tulenevast D-vitamiini sisaldusest.
            
         
               (9)
            
            
               Euroopa Parlamendi ja nõukogu määruses (EÜ) nr 1925/2006 (4) on sätestatud nõuded vitamiinide, mineraaltoitainete ja teatavate muude ainete toidule lisamise kohta. UV-töödeldud piima tuleks lubada kasutada, ilma et see piiraks nimetatud õigusaktide kohaldamist.
            
         
               (10)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Vastavalt käesoleva otsuse I lisale võib UV-töödeldud piima kui uuendtoitu lasta liidu turule ja kasutada II lisas määratletud otstarbel ja piirnormides, ilma et see piiraks määruse (EÜ) nr 1925/2006 erisätete kohaldamist.
   Artikkel 2
   Käesoleva otsusega lubatud UV-töödeldud piima puhul peab toidu märgistusel olema märge „UV-töödeldud“.
   Kui UV-töödeldud piim sisaldab D-vitamiini kogust, mis loetakse Euroopa Parlamendi ja nõukogu määruse (EL) nr 1169/2011 XIII lisa A-osa punkti 2 kohaselt märkimisväärseks koguseks, siis peab toote märgistusele olema lisatud fraas „sisaldab UV-töötluse tulemusena D-vitamiini“ või „UV-töötlusega saadud D-vitamiini sisaldav piim“.
   Artikkel 3
   Käesolev otsus on adresseeritud äriühingule Dairy Crest Ltd, Claygate House, Littleworth Road, Esher, Surrey, KT10 9PN, Ühendkuningriik.
   
      Brüssel, 19. juuli 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 43, 14.2.1997, lk 1.
   
      (2)  EFSA Journal 2016; 14(1):4370.
   
      (3)  Euroopa Parlamendi ja nõukogu 25. oktoobri 2011. aasta määrus (EL) nr 1169/2011, milles käsitletakse toidualase teabe esitamist tarbijatele ning millega muudetakse Euroopa Parlamendi ja nõukogu määrusi (EÜ) nr 1924/2006 ja (EÜ) nr 1925/2006 ning tunnistatakse kehtetuks komisjoni direktiiv 87/250/EMÜ, nõukogu direktiiv 90/496/EMÜ, komisjoni direktiiv 1999/10/EÜ, Euroopa Parlamendi ja nõukogu direktiiv 2000/13/EÜ, komisjoni direktiivid 2002/67/EÜ ja 2008/5/EÜ ning komisjoni määrus (EÜ) nr 608/2004 (ELT L 304, 22.11.2011, lk 18).
   
      (4)  Euroopa Parlamendi ja nõukogu 20. detsembri 2006. aasta määrus (EÜ) nr 1925/2006 vitamiinide, mineraaltoitainete ja teatud muude ainete toidule lisamise kohta (ELT L 404, 30.12.2006, lk 26).
   
      I LISA
      UV-TÖÖDELDUD PIIMA KIRJELDUS
      
         Määratlus:
      
      UV-töödeldud piim on lehmapiim (täispiim ja madala rasvasisaldusega piim), mida on pärast pastöriseerimist turbulentses voolus töödeldud ultraviolettkiirgusega (UV-kiirgus). Pastöriseeritud piima töötlemine UV-kiirgusega suurendab piima D3-vitamiini (kolekaltsiferool) sisaldust, muundades 7-dehüdrokolesterooli D3-vitamiiniks.
      UV-kiirgus: ultraviolettkiirgus lainepikkusel 200–310 nm sisendenergiaga 1 045 J/l.
      
         D3-vitamiin:
      
      
                  Keemiline nimetus
               
               
                  (1S,3Z)-3-[(2E)-2-[(1R,3aS,7aR)-7a-metüül-1-[(2R)-6-metüülheptaan-2-üül]-2,3,3a,5,6,7-heksahüdro-1H-indeen-4-ülideen]etülideen]-4-metülideentsükloheksaan-1-ool
               
            
                  Sünonüüm
               
               
                  Kolekaltsiferool
               
            
                  CASi nr
               
               
                  67-97-0
               
            
                  Molekulmass
               
               
                  384,6377 g/mol
               
            
         Sisaldus:
      
      
                  D3-vitamiini sisaldus lõpptootes
               
               
                  Täispiim: (1) 0,5–3,2 μg/100 g (2)
                  
                  Madala rasvasisaldusega piim (1): 0,1–1,5 μg/100 g (2)
                  
               
            
         (1)  Vastavalt määratlusele Euroopa Parlamendi ja nõukogu 17. detsembri 2013. aasta määruses (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).
      
         (2)  HPLC.
   
   
      II LISA
      UV-TÖÖDELDUD PIIMA LUBATUD KASUTUS
      
                  Toidugrupp
               
               
                  D3 sisaldus vahemikus
               
            
                  Pastöriseeritud täispiim (1)
                  
               
               
                  5–32 μg/kg üldelanikkonna, välja arvatud imikute puhul
               
            
                  Pastöriseeritud madala rasvasisaldusega piim (1)
                  
               
               
                  1–15 μg/kg üldelanikkonna, välja arvatud imikute puhul
               
            
         (1)  Sellisena tarbimiseks.